ร้านปลายฟ้ากาแฟสด เราเคยเขียนรีวิวไว้ครั้งนึงแล้วนะคะ ตอนนั้นมากินอาหารที่เป็นกับข้าวเนอะ วันนี้มาใหม่อีกครั้งและสั่งอาหารที่เป็นอาหารจานเดียวค่ะ ร้านนี้อย่างที่บอกไปว่ามีอาหารแบบกับข้าว อาหารจานเดียว แล้วก็ยังมีขนมเค้ก และเมนูน้ำหวานต่างๆ อีกด้วยค่ะ จริงๆ ร้านนี้เหมือนจะเป็นร้านกาแฟไปในตัวค่ะ

วันนี้ประทับใจข้าวเนื้อทอดจนต้องเขียนรีวิวแฮะ เนื้อทอดนุ่มมาก เคี้ยวง่าย รสชาติดีสุดๆ แนะนำให้มาลองสั่งดูเลยค่ะ ราคาข้าวเนื้อทอด 60 บาท + ไข่ดาว 10 บาท รวมเป็น 70 บาท ส่วนอีกเมนูที่แนะนำก็คือยำวุ้นเส้นที่รสชาติจัดจ้านจริงๆ ทั้งเปรี้ยว หวาน เค็ม เผ็ดลงตัว (80 บาท) ส่วนเมนูอื่นๆ ยังอร่อยสู้สองเมนูนี้ไม่ได้ค่ะ และเมนูที่ไม่ถูกปากก็คือยำสามกรอบและข้าวผัดเครื่องแกงที่รสชาติยังไม่ลงตัวค่ะ

